Source: https://www.provident.sk/podmienky-pouzivania/info15
Timestamp: 2018-06-19 10:50:32+00:00
Document Index: 12329200

Matched Legal Cases: ['§ 15', '§ 28', '§ 28', '§ 28', '§ 28', '§ 28']

Informácia podľa § 15 a práva dotknutej osoby podľa § 28
Zákona č. 122/2013 Z.z. o ochrane osobných údajov
Spoločnosť Endepro, s.r.o. v likvidácii, so sídlom Mlynské nivy 49, 821 09 Bratislava 2, IČO: 35 805 731, zapísaná v Obchodnom registri Okresného súdu Bratislava I, odd. Sro, vložka číslo 23439/B (ďalej “Spoločnosť”) spracúva a zabezpečuje ochranu osobných údajov dotknutých osôb vo svojich informačných systémoch ako prevádzkovateľ v súlade so Zákonom č. 122/2013 Z.z. o ochrane osobných údajov a o zmene a doplnení niektorých zákonov (ďalej „Zákon o ochrane osobných údajov“) vnútornými predpismi a zásadami Spoločnosti a príslušnými právnymi predpismi. Súhlas so spracovaním osobných údajov daný Spoločnosti zahŕňa aj ich tok spoločnostiam skupiny IPF, a to konkrétne spoločnosti INTERNATIONAL PERSONAL FINANCE PLC, so sídlom na Number Three, Leeds City Office Park, Meadow Lane, Leeds, West Yorkshire, LS11 5BD, Veľká Británia, identifikačné číslo spoločnosti 6018973, IPF INTERNATIONAL LIMITED, so sídlom na Number Three, Leeds City Office Park, Meadow Lane, Leeds, West Yorkshire, LS11 5BD, Veľká Británia, identifikačné číslo spoločnosti 753518 a Provident Financial s.r.o., so sídlom Olbrachtova 9/2006, 140 00 Praha 4, Česká republika, identifikačné číslo spoločnosti 256 21 351.
Každá fyzická osoba, ktorej osobné údaje Spoločnosť spracúva ako prevádzkovateľ, t.j. osoba ktorej bola poskytnutá finančná služba, zamestnanec, obchodný zástupca, tretia strana a je v zmluvnom, predzmluvnom alebo v inom vzťahu s prevádzkovateľom.
Sprostredkovateľom je spoločnosť, ktorá je poverená prevádzkovateľom spracúvať osobné údaje dotknutej osoby.
Osobné údaje ktoré Spoločnosť spracúva a zhromažďuje, ich rozsah, právny základ a účel spracúvania osobných údajov
Spracúvanie osobných údajov sa uskutočňuje len v nevyhnutnom rozsahu a to s ohľadom na typ a kategóriu osobných údajov. Osobné údaje dotknutých osôb Spoločnosť uchováva len po dobu nevyhnutnú pre naplnenie účelu spracúvania, napríklad po dobu stanovenú právnym predpisom. Spoločnosť chce uchovávať len aktuálne a presné údaje, preto ich priebežne aktualizuje. Vhodné zabezpečenie osobných údajov je nevyhnutnou súčasťou riadneho spracúvania osobných údajov, preto Spoločnosť implementovala rôzne opatrenia, s cieľom chrániť osobné údaje pred akýmkoľvek neoprávneným prístupom. Cieľom je v čo najväčšej miere zachovať Vaše súkromie, preto vždy riadne posudzujeme, či určité spracúvanie je nevyhnutné a či neprimerane nezasahuje do Vašich práv a slobôd.
Osobné údaje dotknutých osôb Spoločnosť spracúva v Európskej únii. Dôvodom spracúvania osobných údajov v zahraničí je optimalizácia nákladov na prevádzku IT systémov. V súvislosti s poskytovaním osobných údajov do zahraničia Spoločnosť garantuje dotknutej osobe možnosť uplatniť všetky jej práva a možnosť domáhať sa účinnej právnej ochrany zo strany zahraničných orgánov verejnej moci.
Spracúvanie osobných údajov môže byť ako manuálne, tak automatizované. Automatizované spracúvanie prebieha v informačných systémoch Spoločnosti, prípadne v informačných systémoch sprostredkovateľov. Osobné údaje sú spracúvané predovšetkým vybranými zamestnancami. Spoločnosť vykonala také opatrenia, aby k osobným údajom dotknutých osôb mali prístup len poverení a vyškolení zamestnanci a sprostredkovatelia, ktorí sa zúčastňujú na ich spracúvaní, a tiež aby títo zamestnanci a sprostredkovatelia zachovávali mlčanlivosť o všetkých skutočnostiach, údajoch a dátach (osobných či iných), o ktorých sa dozvedeli pri výkone svojej práce. So všetkými sprostredkovateľmi má Spoločnosť uzatvorenú písomnú zmluvu o spracúvaní osobných údajov, v ktorej kladie dôraz na zabezpečenie osobných údajov a ktorá obsahuje rovnaké záruky pre procesy spracúvania osobných údajov týmito sprostredkovateľmi, aké sú nastavené v Spoločnosti.
Osobné údaje Spoločnosť spracúva tak, že ich zhromažďuje, ukladá a triedi vo svojich systémoch, kontroluje ich správnosť a prípadne ich aktualizuje, triedi ich podľa vzťahu k Spoločnosti (súčasný a bývalý klient/zamestnanec/obchodní zástupca, tretia strana) a nakoniec ich likviduje.
splatených klientov (dlžníkov)
za účelom archivácie hlásení neobvyklých operácií, v zmysle Zákona č. 297/2008 Z.z. o ochrane pred legalizáciou príjmov z trestnej činnosti a ochrane pred financovaním terorizmu
za účelom prijímania, vybavovania a archivácie sťažností a reklamácií
za účelom ochrany a domáhania sa práv Spoločnosti voči klientom
bývalých obchodných zástupcov (viazaných finančných agentov)
potenciálnych, súčasných a bývalých zamestnancov
• za účelom správy záväzkového vzťahu medzi zamestnancom a Spoločnosťou v súlade s ustanoveniami zákona č. 311/2001 Z.z. Zákonník práce
• za účelom dohodnutom v zmluvnej dokumentácii alebo v dokumentoch upravujúcich predzmluvné vzťahy medzi zamestnancom a Spoločnosťou
• za účelom na ktoré zamestnanec udelil svoj súhlas
za účelom riadenia politiky zamestnanosti a penzií
za účelom správy registratúry v zmysle Zákona č. 395/2002 Z.z. o archívoch a registratúrach a doplnení niektorých zákonov v znení neskorších predpisov
za účelom správy záväzkového vzťahu, ktorého je tretia strana zmluvnou stranou, a to v súlade s príslušnými právnymi predpismi
za účelom dohodnutom v zmluvnej dokumentácii (najmä uzavretie a plnenie zmluvy, ktorej je tretia strana zmluvnou stranou) alebo v dokumentoch upravujúcich predzmluvné vzťahy
za účelom správy registratúry v zmysle Zákona č. 395/2002 Z.z. o archívoch a registratúrach a doplnení niektorých zákonov v znení neskorších predpisov a Zákona č. 129/2010 Z.z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov
za účelom ochrany a domáhania sa práv Spoločnosti voči obchodnému zástupcovi
za účelom správy registratúry v zmysle Zákona č. 395/2002 Z.z. o archívoch a registratúrach a doplnení niektorých zákonov v znení neskorších predpisov a zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov
Rozsah a zoznam spracúvaných osobných údajov dotknutých osôb je určený všeobecne záväznými právnymi predpismi, zmluvným vzťahom alebo je daný dotknutou osobou priamo v udeľovanom súhlase.
Osobné údaje je dotknutá osoba povinná poskytnúť Spoločnosti, ak tak stanovuje osobitný právny predpis, na spracúvanie týchto osobných údajov preto nie je potrebný súhlas dotknutej osoby. Ostatné osobné údaje poskytuje dotknutá osoba Spoločnosti dobrovoľne. Ak sú osobné údaje poskytované dobrovoľne, tieto sú spracúvané na základe zmluvy uzavretej medzi dotknutou osobu a Spoločnosťou alebo na základe úkonov, ktorými sa zavádzajú predzmluvné vzťahy alebo opatrenia medzi dotknutou osobou a Spoločnosťou alebo na základe dobrovoľného súhlasu udeleného dotknutou osobou, pričom dotknutá osoba môže súhlas kedykoľvek odvolať.
Povinnosť poskytnúť požadované osobné údaje stanovujú najmä tieto právne predpisy:
Zákon č. 129/2010 Z.z. o spotrebiteľských úveroch a o iných úveroch a pôžičkách pre spotrebiteľov v platnom znení
Zákon č. 297/2008 Z.z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v platnom znení
Zákon č. 483/2001 Z.z. o bankách a o zmene a doplnení niektorých zákonov v platnom znení
Zákon č. 492/2009 Z.z. o platobných službách a o zmene a doplnení niektorých zákonov v platnom znení
Zákon č. 186/2009 Z.z. o finančnom sprostredkovaní a finančnom poradenstve v platnom znení
Ustanovenia iných všeobecne záväzných právnych predpisov tým nie sú dotknuté.
Ak dotknutá osoba odmietne Spoločnosti poskytnúť osobné údaje požadované na základe právnych predpisov, Spoločnosť odmietne vstúpiť do zmluvného vzťahu s dotknutou osobou alebo vykonať iný úkon alebo operáciu požadovanú dotknutou osobou.
Spoločnosť archivuje a uchováva osobné údaje týkajúce sa dotknutej osoby po dobu stanovenú platnými právnymi predpismi, zmluvou, registratúrnym a archivačným poriadkom Spoločnosti,po dobu na ktorú dotknutá osoba udelila súhlas Spoločnosti alebo na základe oprávneného záujmu Spoločnosti, a to v zásade:
Osobné údaje, ktoré Spoločnosť spracúva z dôvodu plnenia svoje právnej povinnosti, uchováva po dobu stanovenú príslušnými právnymi predpismi. Až na výnimky, kedy právne predpisy stanovujú dlhšiu dobu uchovávania určitých dokumentov, ktoré môžu obsahovať osobné údaje, Spoločnosť uchováva osobné údaje spracúvané pre plnenie svojich právnych povinností maximálne po dobu 10 rokov.
Osobné údaje, ktoré Spoločnosť spracúva z dôvodu plnenia zmluvy, uchováva po dobu účinnosti zmluvy a trvania práv a povinností vyplývajúcich z uzavretej zmluvy, a následne dokiaľ trvá jej oprávnený záujem (spravidla po dobu trvania premlčacích lehôt, kedy môže mať Spoločnosť záujem uplatňovať alebo obhajovať svoje právne nároky, a v prípade začatia súdneho, rozhodcovského, exekučného alebo iného obdobného konania, po dobu tohto konania a následne po dobu uplynutia lehôt pre podanie mimoriadnych opravných prostriedkov a počas konania po podaní mimoriadnych opravných prostriedkov).
Osobné údaje, ktoré Spoločnosť spracúva na základe súhlasu dotknutej osoby, uchováva po dobu uvedenú v príslušnom súhlase so spracúvaním osobných údajov, alebo do jeho odvolania.
Poskytnuté osobné údaje dotknutých osôb sa nezverejňujú bez súhlasu dotknutej osoby.
Poskytovanie a sprístupňovanie osobných údajov tretím osobám
Osobné údaje dotknutých osôb sú sprístupňované tretím osobám ak túto povinnosť ukladá zákon, alebo ak je sprístupnenie zmluvne dohodnuté medzi Spoločnosťou a dotknutou osobou v súvislosti so zmluvami uzavretými medzi Spoločnosťou a tretími osobami, alebo na základe súhlasu dotknutej osoby.
Naši dodávatelia (napr. externí účtovníci, daňoví poradcovia, audítori);
Osobné údaje dotknutých osôb sú poskytované tretím osobám ak túto povinnosť ukladá zákon, alebo ak je poskytovanie zmluvne dohodnuté medzi Spoločnosťou a dotknutou osobou v súvislosti so zmluvami uzavretými medzi Spoločnosťou a tretími osobami, alebo na základe súhlasu dotknutej osoby.
Okruh tretích osôb:
Národná banka Slovenska, Imricha Karvaša 1, 813 25 Bratislava a to za účelom kontroly v oblasti ochrany finančného spotrebiteľa nad činnosťou Spoločnosti ako finančnej inštitúcie podľa osobitného zákona,
Poštová banka, a.s., so sídlom Dvořákovo nábrežie 4, 811 02 Bratislava,IČO: 31 340 890, a to za účelom vybavovania reklamácií a sťažností k predplatenej platobnej karte Provident
Orgánom štátnej správy a verejnej moci na výkon kontroly a dozoru podľa osobitného zákona
Orgánom činným v trestnom konaní podľa osobitného zákona
Finančnej spravodajskej jednotke Policajného zboru SR podľa osobitného zákona
Notárom podľa osobitného zákona
Účtovníkom podľa osobitného zákona
Daňovým poradcom podľa osobitného zákona
Bankám podľa osobitného zákona
Poštovým podnikom podľa osobitného zákona
Postupníkovi, a to za účelom ochrany a domáhania sa práv Spoločnosti voči dotknutým osobám
Poisťovniam podľa osobitného zákona
Obchodným partnerom na základe súhlasu dotknutej osoby alebo ak je zmluvne dohodnuté
Exekútorom, a to za účelom ochrany a domáhania sa práv Spoločnosti voči dotknutým osobám
Advokátom / advokátskym kanceláriám, a to za účelom ochrany a domáhania sa práv Spoločnosti voči dotknutým osobám
Súdom, a to za účelom ochrany a domáhania sa práv Spoločnosti voči dotknutým osobám
Práva dotknutej osoby upravuje Zákon o ochrane osobných údajov v znení neskorších predpisov a to najmä § 28. Dotknutá osoba má právo na základe písomnej žiadosti od prevádzkovateľa (Spoločnosti) vyžadovať najmä:
vo všeobecne zrozumiteľnej forme presné informácie o zdroji, z ktorého získala jej osobné údaje na spracúvanie
likvidáciu jej osobných údajov, ktorých účel spracúvania sa skončil
blokovanie jej osobných údajov z dôvodu odvolania súhlasu pred uplynutím času jeho platnosti
Dotknutá osoba na základe písomnej žiadosti má právo u prevádzkovateľa (Spoločnosti) namietať voči
Žiadosť dotknutej osoby podľa § 28 ods. 1 písm. d) Zákona o ochrane osobných údajov vybaví prevádzkovateľ (Spoločnosť) bezplatne okrem úhrady vo výške, ktorá nemôže prekročiť výšku účelne vynaložených vecných nákladov spojených so zhotovením kópií, so zadovážením technických nosičov a s odoslaním informácie dotknutej osobe, ak osobitný zákon neustanovuje inak. Prevádzkovateľ je povinný písomne vybaviť žiadosť dotknutej osoby podľa § 28 ods. 1 a 2 Zákona o ochrane osobných najneskôr do 30 dní odo dňa doručenia žiadosti. Obmedzenie práv dotknutej osoby podľa § 28 ods. 2 Zákona o ochrane osobných údajov prevádzkovateľ bez zbytočného odkladu písomne oznámi dotknutej osobe a Úradu na ochranu osobných údajov SR.
Oprávnenie získavať osobné údaje v mene Spoločnosti vyplýva oprávneným osobám z pracovnoprávnych predpisov (najmä zo Zákona č. 311/2001 Z.z. Zákonník práce v znení neskorších predpisov) alebo zo zmluvy uzavretej medzi prevádzkovateľom a sprostredkovateľom.
Oznámenie totožnosti oprávnenej osoby, ktorá získava osobné údaje v mene Spoločnosti môže dotknutá osoba žiadať od Spoločnosti písomnou formou na adrese Endepro, s.r.o. v likvidácii, Právne oddelenie, so sídlom: Mlynské nivy 49, 821 09 Bratislava alebo mailom na adrese: OsobneUdaje@provident.sk
Evidenčné listy informačných systémov sú prístupné na požiadanie. Sprístupnenie je vykonávané:
Miesto sprístupnenia: Právne oddelenie, Mlynské nivy 49, 821 09 Bratislava
Čas sprístupnenia: v pracovných dňoch od 11.00 h do 15.00 h
Endepro, s r.o. v likvidácii